गांव के तारा सिंह ओर श्याम सुन्दर ने बताओ कि जभे से उपकेन्द्र बनो हे। तभे से एते कोनऊ डाक्टर या नर्स नई आई आय। जभे अस्पताल बनो हतो तभे हम खुश भये हते कि अब हम खा दवाई करायें चरखारी कस्बा के अस्पताल न जाने परहे। बाद में पता चलो कि ऊ अस्पताल ओरतन खे लाने बनाओ गओ हे। ई जान के हम ओर खुश भये हते। काय से ज्यादा परेशानी मां बने खे समय ओरतन खा ही होत हे। अब हमाई समस्या को समाधान हो गओ, पे हमें का पता हतो कि हमाई समस्या कभऊं न खतम होहे।